Námestie Nežnej revolúcie

Námestie Nežnej revolúcie je námestie v Starom Meste v Bratislave v bezprostrednej blízkosti Námestia SNP v priestore pred Starou tržnicou. S iniciatívou premenovať časť Námestia SNP na Námestie Nežnej revolúcie prišiel v lete 2019 primátor Bratislavy Matúš Vallo s tým, že Nežná revolúcia, rovnako ako Slovenské národné povstanie, symbolizujú odpor verejnosti voči totalite a prejavenie vôle občanov po slobode. Staromestskí poslanci návrh schválili v septembri, mestskí v októbri. Pomenované bolo 15. novembra 2019 pri príležitosti 30. výročia Nežnej revolúcie, pamätná tabuľa bola slávnostne odhalená 16. novembra 2019. Dopravné spojenie Centrum (Kamenné nám.; Nám. SNP) (stav k 2. septembru 2024) Referencie Iné projekty Commons ponúka multimediálne súbory na tému Námestie Nežnej revolúcie